ড্যানিয়েল মোজন

ড্যানিয়েল মোয়ঁ (জন্ম জুলাই 29, 1963, বার্ন, সুইজারল্যান্ডে ) একজন সুইস চক্ষু বিশেষজ্ঞ (অপথালমোলজিস্ট), যাকে মিনিমালি ইনভেসিভ স্ট্র্যাবিসমাস সার্জারির (minimally invasive strabismus surgery, MISS) উদ্ভাবক হিসেবে ধরা হয়

পেশাজীবন 
চিত্রকলাবিদ লুক মোয়ঁ-এর পুত্র ড্যানিয়েল মোয়ঁ বার্ন বিশ্ববিদ্যালয় ও যুক্তরাষ্ট্রের নিউইয়র্ক শহরে অবস্থিত কলাম্বিয়া ইউনিভার্সিটিতে চিকিৎসাশাস্ত্রে অধ্যয়ন করেন। তিনি বার্নের ইউনিভার্সিটি আই ক্লিনিক এবং সেন্ট গ্যালেনের ক্যান্টোনাল হাসপাতালের চক্ষুবিভাগে উচ্চ পদে কর্মরত ছিলেন। বার্ন বিশ্ববিদ্যালয় হাসপাতাল (ইনসেলস্পিতাল)-এ তিনি স্ট্র্যাবিসমোলজি ও নিউরো-অফথ্যালমোলজি বিভাগের প্রধান চিকিৎসক ছিলেন এবং গ্লকোমা আউটপ্যাশেন্ট ক্লিনিকেরও প্রধান হিসেবে দায়িত্ব পালন করেন। সেন্ট গ্যালেন ক্যান্টোনাল হাসপাতালের চক্ষুবিভাগে তিনি এক্সপেরিমেন্টাল অকিউলোগ্রাফি গবেষণাগারের নেতৃত্ব দেন। ২০০০ সালে তিনি বার্ন বিশ্ববিদ্যালয়ের আই ক্লিনিক থেকে পোস্টডক্টরাল প্রভাষক হিসেবে স্বীকৃতি লাভ করেন। সেই থেকে তিনি বার্ন বিশ্ববিদ্যালয়ে শিক্ষকতা করে আসছেন এবং ২০০৭ সালে তাঁকে সম্মানসূচক অধ্যাপক (Honorary Professor) পদে ভূষিত করা হয়; মোয়ঁ বর্তমানে অস্ট্রিয়ার জোহানেস কেপলার ইউনিভার্সিটি লিন্‌ৎস-এর চক্ষু ক্লিনিকে পরামর্শদাতা হিসেবে কর্মরত। ২০১২ সালে তিনি সেন্ট গ্যালেন ক্যান্টোনাল হাসপাতালের পদ থেকে ইস্তফা দিয়ে সম্পূর্ণরূপে নিজস্ব গবেষণা ও চিকিৎসা অনুশীলনে নিয়োজিত হন। তিনি স্বাস্থ্য অর্থনীতিবিদ স্তেফানিয়া মোয়ঁ-আজ্জির সঙ্গে বিবাহ বন্ধনে আবদ্ধ হন।

বৈজ্ঞানিক গবেষণাকর্ম 

স্ট্রাবিজমাস (চোখের বিচ্যুতি)-এর মনোসামাজিক দিকগুলো ড্যানিয়েল মোয়ঁ-এর বৈজ্ঞানিক গবেষণার অন্যতম প্রধান ক্ষেত্র। একাধিক গবেষণায় তিনি দেখিয়েছেন যে, স্ট্রাবিজমাসে আক্রান্ত ব্যক্তিরা দৈনন্দিন জীবনে কতটা পিছিয়ে পড়েন এবং কীভাবে তাদের প্রতি সামাজিক কলঙ্ক আরোপ করা হয়। ১৯৯০-এর দশক থেকে স্ট্রাবিজমাস চিকিৎসায় বিশেষজ্ঞ হিসেবে কাজ করছেন মোয়ঁ। তিনি মিনিমালি ইনভেসিভ স্ট্রাবিজমাস সার্জারি (MISS) নামে একটি প্রযুক্তি উদ্ভাবন করেন, যেখানে প্রচলিত Harms-এর লিম্বল ওপেনিং টেকনিক বা Parks-এর ফর্নিক্স পদ্ধতির পরিবর্তে কনজাংটিভা খুব ছোট করে কাটা হয়, মাত্র ২ থেকে সর্বোচ্চ ৩ মিলিমিটার। MISS পদ্ধতির নিরাপত্তা ও অস্ত্রোপচার পরবর্তী দ্রুত রোগী সুস্থ হয়ে উঠার সুবিধাগুলো এই পদ্ধতি চালুর দশ বছর পর ব্যাপকভাবে স্বীকৃত হয়। তবে এটি শেখা ও প্রয়োগ করা প্রচলিত স্ট্রাবিজমাস সার্জারির তুলনায় অধিক জটিল।

চক্ষু অস্ত্রোপচারে মোয়ঁ আরও কয়েকটি মিনিমালি ইনভেসিভ প্রযুক্তি চালু করেছেন, যেমন: ক্যাটারেক্ট সার্জারির জন্য VIP (ভিসকোইলাস্টিক অ্যান্ড ইরিগেশন প্রেসারাইজড) কৌশল ও গ্লুকোমার চিকিৎসায় 'ডিপ স্ক্লেরোকেরাটোডিসেকশন'।। গ্লুকোমা সংক্রান্ত গবেষণাও তার কাজের একটি গুরুত্বপূর্ণ ক্ষেত্র। তার গবেষণা দল ঘুমের অসামঞ্জস্যতা বা স্লিপ অ্যাপনিয়া সিনড্রোম ও গ্লুকোমার মধ্যে ঘনিষ্ঠ সম্পর্ক উদঘাটন করেছেন।

২০১৬ সালে, ডায়েটমার থুম, আলবার্ট ফ্রান্সেস্কেটি ও কার্ল হারবোর্ন্টসহ একাধিক সুইস চক্ষু বিশেষজ্ঞের সঙ্গে মিলিত হয়ে মোয়ঁ ‘সুইস অ্যাকাডেমি অব অপথালমোলজি’ প্রতিষ্ঠা করেন। এই প্রতিষ্ঠানের উদ্দেশ্য হলো ব্যবহারিক চক্ষু চিকিৎসার গুণগত মান নিশ্চিত করা, গবেষণাকে উৎসাহ দেওয়া এবং ধারাবাহিক শিক্ষার প্রসার ঘটানো। সেপ্টেম্বর ২০১৮ সালে, মোয়ঁ জার্মান অপথালমোলজিক্যাল সোসাইটির (DOG) এক সম্মেলনে ‘মিনিমালি ইনভেসিভ আই সার্জারি’ বিষয়ে মূল বক্তা হিসেবে বক্তৃতা দিয়ে প্রথম সুইস চক্ষু বিশেষজ্ঞ হিসেবে এই সম্মান অর্জন করেন। ২০১৯ সালের এপ্রিল মাসে, টরন্টো বিশ্ববিদ্যালয়ের ‘জ্যাক ক্রফোর্ড ডে’ অনুষ্ঠানে তার উদ্ভাবনী অবদানের স্বীকৃতিস্বরূপ তাকে সম্মানসূচক বক্তৃতার আমন্ত্রণ জানানো হয়। ২০২০ সালের নভেম্বর মাসে, আমেরিকান অ্যাকাডেমি অব অপথালমোলজি (AAO) তাকে ‘আনসং হিরো’ হিসেবে স্বীকৃতি দেয়— তিনি এমন একজন আধুনিক চক্ষু শল্যবিদ, যিনি এখনও পুরোপুরি স্বীকৃত হননি, কিন্তু প্রযুক্তিগত উদ্ভাবনে গুরুত্বপূর্ণ ভূমিকা রেখেছেন। ২০২৩ সালের অক্টোবর মাসে, মোয়ঁ একটি আন্তর্জাতিক ক্যাটারেক্ট সার্জন কংগ্রেসের উদ্যোগ নেন, যার প্রথম সম্মেলন অনুষ্ঠিত হয় জুরিখে।

লেখা (নির্বাচন) 

 Gerste Ronald D (2019): “Daniel Mojon – Pionier der Minimally Invasive Strabismus Surgery (MISS), Schielen ist auch ein Stigma”, in: Schweizerische Ärztezeitung, 100(9), pp. 317–8.
 Mojon Daniel, Fine Howard (Eds.): “Minimally Invasive Ophthalmic Surgery”, Springer, Berlin, 2010, ISBN 978-3-642-02601-0.
 Mojon DS (2016): “Früherkennung und Behandlung des Strabismus”, in: Therapeutische Umschau, 73, pp. 67–73.
 Mojon-Azzi SM, Mojon DS (2007): “Opinion of Headhunters about the Ability of Strabismic Subjects to obtain Employment”, in: Ophthalmologica, 221, pp. 430–3.
 Mojon-Azzi SM, Kunz A, Mojon DS (2011): “Strabismus and Discrimination in Children: are Children with Strabismus invited to Fewer Birthday Parties?” in: Br J Ophthalmol. 95, pp. 473–6.
 Kaup M, Mojon-Azzi SM, Kunz A, Mojon DS (2011): “Intraoperative Conversion Rate to a Large, Limbal Opening in Minimally Invasive Strabismus Surgery (MISS)”, in: Graefe’s Arch Clin Exp Ophthalmol. 249, pp. 1553–7.
 Mojon DS (2007): “Comparison of a New, Minimally Invasive Strabismus Surgery Technique with the Usual Limbal Approach for Rectus Muscle Recession and Plication”, in: Br J Ophthalmol. 91, pp. 76–82.
 Mojon DS (2008): “Minimally Invasive Strabismus Surgery for Horizontal Rectus Muscle Reoperations”, in: Br J Ophthalmol. 92, pp. 1648–1652.
 Mojon DS (2015): “Minimally Invasive Strabismus Surgery”, in: Eye (Lond). 29, pp. 225–233. doi:10.1038/eye.2014.281. Epub 2014 Nov 28.

তথ্যসূত্র 

জীবিত ব্যক্তি
১৯৬৩-এ জন্ম